MCS วิ่งฉิวกว่า 5% โบรกฯคาด Q1/61พลิกกำไรYOY หลังส่งมอบโครงสร้างเหล็กโครงการ OH-1
MCS วิ่งฉิวกว่า 5% โบรกฯคาด Q1/61พลิกกำไรYOY หลังส่งมอบโครงสร้างเหล็กโครงการ OH-1 โดยปิดตลาดภาคเช้า ราคาอยู่ที่ 7.75 บาท บวก 0.40 บาท หรือ 5.44% สูงสุดที่ 7.85 บาท ต่ำสุดที่ 7.40 บาท ด้วยมูลค่าซื้อขาย 17.91 ล้านบาท
3 พ.ค. 2561

ผู้สื่อข่าวรายงานว่า หุ้นบริษัท เอ็ม.ซี.เอส.สตีล จำกัด (มหาชน) หรือ MCS ปิดตลาดภาคเช้า ราคาอยู่ที่ 7.75 บาท บวก 0.40 บาท หรือ 5.44% สูงสุดที่ 7.85 บาท ต่ำสุดที่ 7.40 บาท ด้วยมูลค่าซื้อขาย 17.91 ล้านบาท

ด้าน บล.เอเซีย พลัส ระบุในบทวิเคราะห์ (3 พ.ค.) MCS ([email protected]) คาดกำไรสุทธิ พลิกกลับมาเป็นบวกอยู่ที่ 141 ล้านบาท (เทียบไตรมาส 1/60 ที่มีผลขาดทุน 63 ล้านบาท) จากที่ส่งมอบโครงสร้างเหล็กของโครงการ OH-1 และแม้ตัด FX Loss คาดมีกำไรปกติสูงถึง 151 ล้านบาท
ส่วนแนวโน้มผลกำไรในปี 2561 ประเมินว่าจะหดตัว 19% จากปี 2560  เพราะอัตราการทำกำไรที่ลดลง (จากงานที่กำไรต่ำ และ ผลของเงินบาทที่แข็งค่า เมื่อเทียบกับเงินเยน) แต่อย่างไรก็ตามคาดว่าดีขึ้นในปี 2562
ขณะที่ MCS ยังอยู่ระหว่างการปรับเปลี่ยนทีมผู้บริหารใหม่เป็นคนไทยมีประสบการณ์ด้านการผลิต มาดูแลด้านการตลาดเต็มตัว แทนผู้บริหารเดิมที่ชำนาญตลาดญีปุ่น จะสามารถเรียกความเชื่อมั่นนักลงทุนได้เช่นเดิมหรือไม่ เป็นประเด็นที่ต้องติดตาม